cyanic-selkie/wikianc huggingface dataset:
Αγία Μαρίνα Βουπρασίας Ηλείας
Ιστορία
Ο οικισμός απείχε τρεις ώρες δρόμο στα 1885 από τη Μανωλάδα, την έδρα του τότε Δήμου Βουπρασίων.
Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:
Εξωτερικοί σύνδεσμοι
Κατηγορία:Δήμος Βουπρασίας Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης
Ομαλή Κοζάνης
Η Ομαλή είναι χωριό του νομού Κοζάνης.
Είναι χτισμένη σε επίπεδο έδαφος απο εκει παίρνει και το όνομα της. Δεν διακρίνονται έντονες διάφορες στον πληθυσμό κατά την διάρκεια του έτους, ο οποίος κυμαίνεται μεταξύ 10 με 20 μονιμων κατοικων το χειμωνα κατοίκων.
Το 1905 στο χωριό έμεναν 440 Μουσουλμάνοι και 150 Έλληνες. Μέχρι και το 1833 το παζάρι του Τσοτυλίου γινόταν στην Ομαλή και στη συνέχεια μεταφέρθηκε στο Τσοτύλι. Το χωριό παλαιότερα ήταν πιο μεγάλο, ενώ σήμερα χωρίζεται σε δυο μαχαλάδες.
Οι κάτοικοι στην Ομαλή ασχολούνται κυρίως με την γεωργία, καθώς η κύρια παραγωγή τους είναι η φακή και ο καπνός.
Ιστορικά στοιχεία
Σε κοντινή απόσταση (δύο περίπου χιλιομέτρων) βόρεια από την Ομαλή, στο χαμηλό ύψωμα «Σουλιό», διαπιστώθηκαν ίχνη (τάφοι, αρχιτεκτονικά μέλη κ.ά.) αρχαίου οικισμού των ελληνιστικών και ρωμαϊκών χρόνων.
Παραπομπές
Κατηγορία:Δήμος Βοΐου Κατηγορία:Χωριά του νομού Κοζάνης
Διονύσιος Βούλγαρης (αγωνιστής του 1821)
Ο '''Διονύσιος Π. Βούλγαρης''' υπήρξε κληρικός και αγωνιστής της Επανάστασης του 1821. Ήταν ιερομόναχος (αρχιμανδρίτης και μοναχός), ηγούμενος της Μονής Αυγού κοντά στα Δίδυμα Αργολίδος. Σύμφωνα με έγγραφα της οικογένειας των Μονοχαρτζαίων του Κρανιδίου Αργολίδος, ο Διονύσιος πριν από την Επανάσταση εκινδύνευσε από τους Τούρκους γιατί ήταν διαχειριστής μεγάλης ακίνητης περιουσίας της Μονής Αυγού και άλλων δύο μοναστηριών της περιοχής.
Μετά τον λόγο αυτό, σύμφωνα με τα σωζόμενα έγγραφα, «πρώτος αυτός βάπτισε το ασημένιο γιαταγάνι του» σκοτώνοντας ιεροδιδασκάλους του ιεροσπουδαστηρίου του Άργους όπου ευρέθηκαν και 30.000 γρόσια, την Μεγάλη Τετάρτη 6η Απριλίου 1821. Την 10 Απριλίου (Κυριακή του Πάσχα) αιχμαλωτίστηκε και απαγχονίστηκε στην δυτική πόρτα του κάστρου του Ναυπλίου.
Κόλουρο οκτάεδρο
Στη Στερεομετρία, το κόλουρο οκτάεδρο είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 14 έδρες: 6 τετράγωνα και 8 κανονικά εξάγωνα. Έχει 24 κορυφές και 36 ακμές.
Γεωμετρικά χαρακτηριστικά κόλουρου οκταέδρου
Αν θεωρήσουμε \alpha \,\! το μήκος της ακμής του στερεού, τότε ισχύουν τα εξής:
Κατασκευαστικά, το κόλουρο οκτάεδρο μπορεί να προέλθει από το οκτάεδρο, εάν αποκοπούν όλες οι κορυφές του στο 1/3 της ακμής, έτσι ώστε από τις έδρες του αρχικού οκταέδρου να προκύψουν κανονικά εξάγωνα και στη θέση των αποκομμένων κορυφών του να σχηματιστούν τετράγωνα.
Πηγές - Παραπομπές
Κατηγορία:Ομοιόμορφα πολύεδρα Κατηγορία:Στερεά του Αρχιμήδη
Ερμαϊκή στήλη του Αρχίδαμου Γ΄ (μουσείο της Νάπολης)
Η ερμαϊκή στήλη του Αρχίδαμου Γ΄ που φιλοξενείται σήμερα στο Εθνικό Αρχαιολογικό Μουσείο της Νάπολι βρέθηκε στην Έπαυλη των Παπύρων (Villa dei Papiri) στο Ηράκλειο (Ερκολάνο) της Καμπανίας κοντά στην Πομπηία.
Ιστορικό του ευρήματος
Στην αρχαιότητα η προτομή στόλιζε το τετράγωνο περιστύλιο της Έπαυλης των Παπύρων (Villa dei Papiri) στο Ηράκλειο (Ερκολάνο) της Καμπανίας κοντά στην Πομπηία. Η πλούσια αυτή έπαυλη που ανήκε σε κάποιον επιφανή Ρωμαίο οπαδό του Επίκουρου φιλοξενούσε πλήθος άλλων χάλκινων και μαρμάρινων προτομών σημαντικών φιλοσόφων, στρατηγών και επιστημόνων του αρχαίου κόσμου, καθώς και πολλά άλλα έργα τέχνης, και πλούσια βιβλιοθήκη παπύρων. Η προτομή βρέθηκε σε ανασκαφές τον 18ο αιώνα πριν ακόμα αποκαλυφθεί η ίδια η έπαυλη και μελετήθηκε την εποχή του Βίνκελμαν και αργότερα από τον Πάουλ Βόλτερς το 1888.
Περιγραφή
thumb|right|250px|Έγχρωμη απόδοση της προτομής Η μαρμάρινη ερμαϊκή στήλη εικονίζει έναν μεσήλικα στρατιωτικό που φοράει πανοπλία και ζώνη σπαθιού στον δεξιό ώμο. Η κόμη είναι στεφανωμένη με διπλό στρόφαιο. Καταλήγει σε μακρές κυματιστές μπούκλες που πέφτουν δεξιά και αριστερά, και σε κοντές τούφες στο ηλικιωμένο κούτελο. Τα έντονα φρύδια δεσπόζουν πάνω από τις κόγχες με τους μικρούς προεξέχοντες οφθαλμούς. Το μέτωπο είναι σουφρωμένο με δύο οριζόντιες ρυτίδες. Το μουστάκι είναι ιδιαίτερα παχύ και ταιριάζει απόλυτα στην κοντή μα και πυκνή γενειάδα από χοντρές κατσαρές τούφες.
Κάτω από την δεξιά επωμίδα φέρει ζωγραφισμένη επιγραφή με το όνομα του εικονιζομένου: «ΑΡΧΙΔΑ..C». Τα γράμματα έχουν μέγεθος 1,5 εκατοστών.
Ερμηνεία
thumb|right|239px|Η επιγραφή της προτομής. Σημαντική λεπτομέρεια για την αποκρυπτογράφηση του εικονιζόμενου προσώπου της προτομής. Αρχικά ερμηνεύτηκε από τον Camillo Paderni ως προτομή του Αρχιμήδη, διότι δύο γράμματα της μισοσβησμένης επιγραφής διαβάστηκαν ως Μ. Μετά από επανεξέταση της επιγραφής από τον Βόλτερς έγινε αντιληπτό ότι το σχήμα των γραμμάτων αυτών δεν δικαιολογεί την ερμηνεία τους ως ένα γράμμα Μ, αλλά θα πρέπει να διαβαστούν ως δύο γράμματα, ΔΑ. Η προτομή εικόνιζε τον Προκλήδη Αρχίδαμο Β΄, αν και πάλι η εκτίμηση ήταν λανθασμένη.
Σήμερα ερμηνεύεται ως προτομή του εγγονού του Αρχίδαμου Β΄, επίσης Σπαρτιάτη βασιλιά Αρχίδαμου Γ΄ που σκοτώθηκε σε μάχη στην Ιταλία μαχόμενος επικεφαλής μισθοφόρων στο πλευρό των Ταραντίνων και κατά των Μεσαπίων, ανήμερα της Μάχης της Χαιρωνείας στις 7 Μεταγειτνιώνος του 338 π.Χ..
Πιστεύεται ότι η προτομή αντιγράφει τις λεπτομέρειες ενός από τους δύο ανδριάντες που προς τιμή του είχαν στήσει οι Σπαρτιάτες και ως λύτρα για το χαμένο σώμα του οι Ταραντινοί αντίστοιχα στην αρχαία Ολυμπία. Ο Παυσανίας αναφέρει τα αγάλματα αυτά στην περιγραφή του:, και
Η ταινία στα μαλλιά ερμηνεύεται ως σύμβολο εξουσίας των Σπαρτιατών βασιλιάδων. Επίσης η μακρυά κόμη είναι χαρακτηριστικό γνώρισμα των Λακαιδεμονίων, οι οποίοι συνήθιζαν να κουρεύουν κοντά τα μαλλιά στην παιδική ηλικία ενώ αργότερα τα άφηναν να μεγαλώσουν.
Εξωτερικοί σύνδεσμοι
Κατηγορία:Προτομές Κατηγορία:Εκθέματα στο Εθνικό Αρχαιολογικό Μουσείο της Νάπολι
Ατμοστρόβιλος
μικρογραφία|Ο ρότορας ενός σύγχρονου ατμοστρόβιλου σε εργοστάσιο παραγωγής ενέργειας. Οι ατμοστρόβιλοι είναι κινητήριες μηχανές που χρησιμοποιούν ατμό υψηλής πίεσης για την παραγωγή κινητικής ενέργειας. Ο ατμοστρόβιλος αποτελείται από τον ρότορα. Ο ρότορας είναι περιστρεφόμενο τύμπανο που έχει εφοδιαστεί περιφερειακά με πτερύγια. Η σύγχρονη μορφή του εφευρέθηκε από τον Σερ Τσαρλς Πάρσονς το 1884.
Στον ατμοστρόβιλο η θερμική ενέργεια του ατμού γίνεται μηχανική ενέργεια που κινεί τη γεννήτρια. Ο ατµός εκτονώνεται και έτσι αποκτά ταχύτητα ροής. Επειδή ο στρόβιλος παράγει περιστροφική κίνηση, είναι ιδιαίτερα κατάλληλος για να χρησιμοποιηθεί για την οδήγηση μιας ηλεκτρογεννήτριας. Περίπου το 90% της συνολικής παραγωγής ηλεκτρικής ενέργειας στις Ηνωμένες Πολιτείες το έτος 1996 ήταν με τη χρήση ατμοστρόβιλων. Ο ατμοστρόβιλος είναι μορφή θερμικής μηχανής που αποκομίζει μεγάλο μέρος της βελτίωσης της θερμοδυναμικής απόδοσης από τη χρήση πολλαπλών σταδίων στην επέκταση του ατμού, πράγμα που οδηγεί σε πλησιέστερη προσέγγιση στην ιδανική αναστρέψιμη διαδικασία επέκτασης.
Παραπομπές
Κατηγορία:Ατμομηχανές
Νέγκρος
Το Νέγκρος είναι νησί, το οποίο ανήκει στο αρχιπέλαγος των Βισάγιας, στις κεντρικές Φιλιππίνες. Με έκταση 13.328 τετραγωνικά χιλιόμετρα είναι το τρίτο μεγαλύτερο νησί των Φιλιππινών μετά το Λουσόν και το Μιντανάο. Ο κύριος οικισμός του νησιού είναι το Μπακολόντ με 511.820 κατοίκους (2010).
Εξωτερικοί σύνδεσμοι
Κατηγορία:Νησιά των Φιλιππίνων
Live in Munich 1977
Live in Munich είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Ιούνιο του 2006 μέσω της δισκογραφικής εταιρείας "Eagle Records".
Στις 18 Οκτωβρίου 1977, οι Rainbow εμφανίστηκαν στη "Stadthalle" της Βιέννης στην Αυστρία, με τον Ρίτσι Μπλάκμορ να συλλαμβάνεται μετά από συμπλοκή με άνδρα της ασφάλειας. Για το συγκεκριμένο επεισόδιο πλήρωσε, αργότερα, 5.000 λίρες. Η αρχική ημερομηνία της συναυλίας στο Μόναχο ήταν στις 19 Οκτωβρίου, αλλά αναβλήθηκε λόγω της αργοπορίας του Μπλάκμορ να επιστρέψει από την Αυστρία.
Η συγκεκριμένη ηχογράφηση έγινε κατά τη διάρκεια της περιοδείας για την προώθηση του ζωντανά ηχογραφημένου δίσκου "Rainbow On Stage" και για την τηλεοπτική εκπομπή "Rockpalast".
Κυκλοφόρησε και σε μορφή DVD στις 22 Αυγούστου 2006.
Τραγούδια
CD 1
1. Kill the King (Blackmore, Dio, Powell) - 4:38
2. Mistreated (Blackmore, Coverdale) - 11:03
3. Sixteenth Century Greensleeves (Blackmore, Dio) - 8:21
5. Long Live Rock 'n' Roll (Blackmore, Dio) - 7:33
CD 2
6. Man On the Silver Mountain (Blackmore, Dio) - 14:37
7. Still I'm Sad (Smith, McCarty) - 25:16
8. Do You Close Your Eyes (Blackmore, Dio) - 9:37
Θέσεις τσαρτ
Live in Munich 1977 (άλμπουμ)
Επίσημη κυκλοφορία: 13 Ιουνίου 2006
Μέλη των Rainbow
Η σύνθεση του συγκροτήματος κατά την ηχογράφηση του "Live in Munich 1977" είχε την εξής μορφή:
Ρόνι Τζέιμς Ντίο - φωνητικά
Ρίτσι Μπλάκμορ - κιθάρα
Ντέηβιντ Στόουν - πλήκτρα
Μπομπ Ντέισλι - μπάσο
Πηγές
Κατηγορία:Δισκογραφία των Rainbow Κατηγορία:Άλμπουμ του 2006
Σεύθης Α΄
Ο Σεύθης Α΄ ήταν βασιλιάς των Οδρυσών και της Θράκης, από 424 π.Χ. (θάνατος Σιτάλκη Α΄) έως το 410-408 π.Χ.
Βίος
Ο Σεύθης έκοψε αργυρά νομίσματα που στην όψη έχουν ιππέα και επιγραφή ΣΕΥΘΑ ΑΡΓΥΡΙΟΝ ή ΣΕΥΘΑ ΚΟΜΜΑ.
Παραπομπές
Κατηγορία:Βασιλείς των Οδρυσών
Πάμελα Λύντον Τράβερς
Μαίρη Πόππινς και άλλα έργα
Γεννήθηκε το 1899 και πέθανε το 1996. Η Τράβερς δημοσίευσε τα ποιήματά της στην εφηβική της ηλικία, ενώ παράλληλα εργαζόταν ως ηθοποιός. Περιόδευσε στην Αυστραλία και τη Νέα Ζηλανδία με έναν σαιξπηρικό θίασο, μέχρι που εγκαταστάθηκε το 1924 στην Αγγλία, όπου άρχισε να γράφει μυθιστορήματα ως P. L. Travers. Η πρώτη συγγραφική της επιτυχία ήταν η σειρά της με ηρωίδα τη Μαίρη Πόππινς (έξι βιβλία συνολικά, από το 1934 έως 1988). Έγραψε μυθιστορήματα και ποιητικές συλλογές.
Θάνατος
Πέθανε σε ηλικία 97 ετών στο Λονδίνο.
Εξωτερικοί σύνδεσμοι
Κατηγορία:Αυστραλοί συγγραφείς
Βαλκανικό κύπελλο συλλόγων 1964-66
Το Βαλκανικό Κύπελλο Συλλόγων 1964-66 ήταν το 4ο Βαλκανικό Κύπελλο, μια ποδοσφαιρική διοργάνωση στην οποία μετείχαν οκτώ σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν στο διπλό τελικό. Το Κύπελλο κατέκτησε για δεύτερη συνεχόμενη φορά η Ραπίντ Βουκουρεστίου από τη Ρουμανία, η πρώτη ομάδα που κατάφερε κάτι τέτοιο (συνέβη άλλες τρεις φορές στις συνολικά 28 του θεσμού). Στον τελικό αντιμετώπισε την, επίσης ρουμανική, Φάρουλ Κονστάντσα, γεγονός και αυτό πρωτόγνωρο για τη διοργάνωση, με ομάδες από την ίδια χώρα να συναντώνται μόνο σε μία ακόμη περίπτωση στο μέλλον (δύο βουλγαρικές το 1967-68). Η διοργάνωση ξεκίνησε το Δεκέμβριο του 1964 και οι δύο τελικοί πραγματοποιήθηκαν τον Ιούλιο του 1966.
Άλλα στοιχεία
Διαδεδομένο σφάλμα σε πολλές μεταγενέστερες πηγές αποτελούν τα στοιχεία της αναμέτρησης Σπάρτακ-Ολυμπιακός, καθώς η ελληνική ομάδα επικράτησε όντως 3-2 την Κυριακή 14 Μαρτίου 1965, τέσσερις ημέρες έπειτα από τη νίκη της με 3-1 στα πλαίσια του Βαλκανικού Κυπέλλου. Πρόκειται όμως για φιλική συνάντηση που δόθηκε και πάλι στο στάδιο Καραϊσκάκη, με την ευκαιρία διακοπής του πρωταθλήματος λόγω υποχρεώσεων της εθνικής Ελλάδας την Τετάρτη για τα προκριματικά του Παγκοσμίου Κυπέλλου 1966 (με την Ουαλία 1-4 στο Κάρντιφ). Για τον ίδιο λόγο, ο Ολυμπιακός δεν είχε στη διάθεσή του τους διεθνείς επιθετικούς Βασιλείου και Σιδέρη. Είναι χαρακτηριστικό πως ο Τύπος της εποχής ασχολήθηκε με τη συγκεκριμένη φιλική νίκη ελάχιστα, σε αντίθεση βέβαια με την επίσημη μερικές ημέρες πριν.
Οι αγώνες του ομίλου είχαν ολοκληρωθεί με τη λήξη της ποδοσφαιρικής περιόδου 1964-65, εκτός των 5 από τους 6 του πειραϊκού συλλόγου, ο οποίος έπρεπε να συμφωνήσει με τους αντιπάλους του για τις ημερομηνίες τέλεσης αυτών, ώστε να έχουν πραγματοποιηθεί το αργότερο μέχρι το προσεχές καλοκαίρι (πιθανώς έως την 30η Μαΐου 1966). Ο Ολυμπιακός έδωσε τρία από τα εκκρεμή παιχνίδια του, αξιοποιώντας το γεγονός ότι το ελληνικό πρωτάθλημα άρχισε τέλη Νοεμβρίου(!) εξαιτίας αγωνιστικών και μη λόγων, στη συνέχεια όμως εμφάνισε αδυναμία/απροθυμία να βρει ελεύθερες ημερομηνίες όλη την υπόλοιπη περίοδο 1965-66 για να μεταβεί σε Κωστάντζα και Πλόβντιβ, ως αποτέλεσμα των εξής:
Ως συνέπεια, τα υπολειπόμενα παιχνίδια κατακυρώθηκαν με 3-0 υπέρ των γηπεδούχων. Ο Ολυμπιακός πάντως το Σεπτέμβριο, στα πλαίσια της προετοιμασίας της ερχόμενης περιόδου επισκέφθηκε διαδοχικά τις δύο πόλεις για τις άτυπες ρεβάνς των νικών του στο Βαλκανικό Κύπελλο (ήδη ολοκληρωμένο από τον Ιούλιο). Σε διάστημα τριών ημερών ηττήθηκε 0-3 (σύμπτωση) στην Κωστάντζα και αναδείχθηκε ισόπαλος 0-0 στο Πλόβντιβ. Ενδεικτικά του φιλικού χαρακτήρα των συναντήσεων, αποτελούν η εντοπιότητα των διαιτητών και η χρησιμοποίηση του Γιώργου Κούδα, χωρίς η ΕΠΟ να έχει επικυρώσει τη μεταγραφή του με την έκδοση δελτίου ποδοσφαιριστή (τελικά επέστρεψε στον ΠΑΟΚ). Επιπρόσθετα, κατά την αναμέτρηση με τη Φαρούλ αγωνίστηκαν 15 συνολικά ερυθρόλευκοι, ενώ με τη βουλγαρική ομάδα εκτελέστηκαν πέναλτι και στη νικήτρια Σπαρτάκ απονεμήθηκε τρόπαιο αθλοθετημένο από την ελληνική παροικία της πόλης (Φιλιππούπολη πριν την ενσωμάτωσή της στη Βουλγαρία).
Επαρχία Νέστου
Στον δυτικό ρου του ποταμού Νέστου από ανατολή έως το Όρος Σύμβολο από την Δύση, μέχρι και το σημερινό Ποντολίβαδο, και από το Θρακικό πέλαγος στον Νότο με λιμάνι την Κεραμωτή ενώ από Βορά μέχρι τα όρη της Λεκάνης με πρωτεύουσα την πόλη της Χρυσούπολης. Με μακραίωνη ιστορία είναι ένας τόπος που κατά την μυθολογία έγινε η συνάντηση του Ορφέα από την δυτική πλευρά με τον Διόνυσο από την ανατολική πλευρά, στο παραποτάμιο δάσος του χρυσοφόρου ποταμού Νέστου.
Σήμερα είναι το φυσικό σύνορο μεταξύ Μακεδονίας και Θράκης λόγω του ποταμού Νέστου, δεν ήταν όμως έτσι και στην αρχαιότητα.
Ο Ηρόδοτος αναφερόμενος στους λαούς της Αρχαίας Θράκης γράφει τα ακόλουθα :
«Ταύτας μεν δη τας πόλιας τας παραθαλάσσιας τε και Ελληνίδας εξ ευωνύμου χειρός απεργών παρεξήιε, έθνεα δε Θρηίκων  των της χώρης οδόν εποιέετο τοσάδε, Τούτων αι μεν παρά θάλασσαν κατοικημένοι εν τήσι νηυσί είποντο. Οι δε αυτών την μεσόγαιαν οικέοντες καταλεχθέντες τε υπ' εμού, πλην Σατρεων οι άλλοι πάντες πεζή αναγκαζόμενοι είποντο. Σάτραι δε ουδενός κω ανθρώπων υπήκοοι εγένοντο, όσον ημείς ίδμεν, αλλά διατελεύσι το μέχρι εμεύ αιεί εόντες ελεύθεροι μούνοι Θρηίκων-οικέουσί τε γαρ όρεα υψηλά, ίδησί τε παντοίησι και χιόνι συνηρεφέα, και εισίτα πολέμια άκροι.
Αυτές λοιπόν τις παραθαλάσσιες ελληνικές πόλεις αφήνοντας στα αριστερά του ο Ξέρξης προχωρούσε. Θρακικοί δε λαοί, που μέσα από τις χώρες τους περνούσε, ήταν οι εξής: Από αυτούς όσοι κατοικούσαν στα παράλια ακολουθούσανε με το ναυτικό, ενώ όλοι οι άλλοι, όσοι κατοικούν στα μεσόγεια, εκτός από τους Σάτρες, υποχρεώθηκαν να ακολουθήσουν το πεζικό. Οι Σάτρες, όσο ξέρω εγώ, δεν υποδουλώθηκαν ποτέ μέχρι σήμερα σε κανένα, παρά μόνο αυτοί από τους θράκες εξακολουθούν ως τα δικά μου χρόνια να μένουν ελεύθεροι, γιατί κατοικούν επάνω σε ψηλά βουνά σκεπασμένα από κάθε είδους δάση και από χιόνια και είναι εξαίρετοι πολεμιστές. Αυτοί είναι που έχουν το μαντείο του Διονύσου.
Έχει κατοικηθεί από τους Πρωτοέλληνες Πελασγούς Σαππαίους από την εποχή του χαλκού, που κατά τον Όμηρο κατοικούσαν από τον Στρυμόνα έως τον Νέστο με ανατολικούς γείτονες τους Βίστονες γύρω από την ομώνυμη λίμνη, και πιο ανατολικά τους Κίκονες έως τον ποταμό Έβρο, οι δύο τελευταίοι λαοί δε αναφέρονται στην Ιλιάδα έως σύμμαχοι των Τρώων κατά των Τρωικό πόλεμο, ενώ οι Σαππαίοι παραδοσιακά ήταν σύμμαχοι των Αθηναίων. Στους Σαππαίους οφείλεται η παραγωγή της πρώτης μπύρας, στη Ευρώπη από την πλούσια πεδιάδα του Νέστου που ήταν από τους καλύτερους σιτοβολώνες, και το σιτάρι κατευθυνόταν στην Αθήνα. Κατά τον Απολλόδωρο ο θεός Άρης με την κόρη του Νέστου Καλλιρρόη έκανε τέσσερα παιδιά, ο μεγαλύτερος Ηδωνός έχτισε το Βασίλειο του αρχικά στο παραποτάμιο δάσος του Νέστου. Ο λαός αυτός λοιπόν, Δωρικό φύλλο καθώς ήταν, ήταν πολεμικός που κατείχε κυρίως την τέχνη της μεταλλουργίας. Η Πίστυρος αρχαία πόλη κοντά στο σημερινό Ποντολίβαδο ανήκε στην Ηδωνίδα Χώρα. Οι Ηδωνοί αργότερα εξεδίωξαν τους Οδάμαντες από το Όρος Παγγαίο, για την εξόρυξη του χρυσού.
Την εποχή του Φιλίππου Β', και του Μεγάλου Αλεξάνδρου στην περιοχή οι Ηδωνοί κατασκεύαζαν τα όπλα του μακεδονικού στρατού, τούτο προδίδεται και από το τούρκικο προσωνύμιο της περιοχής, "Σαρήσαμπαν"= χρυσό αλέτρι.
Στον τελευταίο Διοικητή της περιοχής επί Μακεδονικής αυτοκρατορίας, τον Αδριανό (1ος αι. π.Χ.) οφείλει τα οχυρωματικά έργα ο Τόπειρος, αρχαία πόλη στις δυτικές όχθες των Τεμπών του Νέστου, στον σημερινό Παράδεισο.
Νεστου
Νήσος Άμστερνταμ
right|250px Η Νήσος Άμστερνταμ (Île Amsterdam, από το όνομα της ολλανδικής πρωτεύουσας) ή Νέο Άμστερνταμ είναι γαλλικό νησί στον Ινδικό Ωκεανό, στις γεωγραφικές συντεταγμένες 37°50′Ν, 77°32′Α. Το νησί είναι ηφαιστειογενές αλλά το ηφαίστειο είναι ανενεργό από το 1792. Έχει έκταση 55 χλμ², με μήκος 21 χλμ στη μακρύτερη πλευρά του, και φθάνει σε ύψος τα 867 μ., στο Μον ντε λα Ντιβ.
Το νησί είναι τμήμα των γαλλικών Νότιων και Ανταρκτικών Εδαφών, και μαζί με τη γειτονική Νήσο Άγιος Παύλος (85 χμ στα νότια) σχηματίζει ένα από τα 5 διαμερίσματα του εδάφους. Η βάση του Μαρτίν ντε Βιβιέ, που παλαιότερα λεγόταν Λα Ρος Γκοντόν, είναι η πρωτεύουσα της περιοχής. Σε αντίθεση με πολλά τμήματα των Γαλλικών Νοτίων Εδαφών, η Νήσος Άμστερνταμ έχει ένα ήπιο, ωκεάνιο κλίμα, με μέση ετήσια θερμοκρασία τους 13°C, βροχόπτωση 1.100 χιλιοστά, επίμονους δυτικούς ανέμους και υψηλά επίπεδα υγρασίας.
right|380px
Ιστορία
Το νησί ανακαλύφθηκε από τον Ισπανό εξερευνητή Χουάν Σεμπάστιαν Ελκάνο στις 18 Μαρτίου 1522, ο οποίος ωστόσο δεν του έδωσε όνομα. Βρίσκοντας το νησί δίχως όνομα, ο Ολλανδός καπετάνιος Άντονι φαν Ντιέμεν το ονόμασε Νέο Άμστερνταμ, από το όνομα του πλοίου του, το 1633.
Ο Γάλλος Καπετάνιος Φρανσουά Περόν, πέρασε 3 χρόνια στο νησί. Ο Περόν βρισκόταν στο Γαλλικό πλοίο Εμελί, που ναυάγησε στο Νέο Άμστερνταμ το 1792. Το 1795 μεταφέρθηκε στην Αυστραλία από το πλοίο Σέρες. Τα απομνημονεύματα του, στα οποία περιγράφει την μοναχική επιβίωσή στο Νέο Άμστερνταμ, δημοσιεύτηκαν σε περιορισμένη έκδοση και αποτελεί ένα πανάκριβο συλλεκτικό κομμάτι.
Το 1871 μια Βρετανική φρεγάτα, η Μέγαιρα, ναυάγησε σ' αυτό το έρημο νησί. Οι περισσότεροι από τα 400 άτομα που επέβαιναν σ' αυτό έπρεπε να παραμείνουν για πάνω από 3 μήνες στο νησί. Τα νησιά Άμστερνταμ και Άγιος Παύλος συνδέθηκαν με τη Μαδαγασκάρη το 1924 και κατά συνέπεια έγιναν γαλλική αποικία. Η πρώτη Γαλλική βάση στο Νέο Άμστερνταμ στήθηκε το 1949, και αρχικά ονομάστηκε Καμπ Ερτέν. Το Παγκόσμιο Ατμοσφαιρικό Παρατηρητήριο έχει ακόμα έναν ατμοσφαιρικό ερευνητικό σταθμό στο Νησί Άμστερνταμ.
Χλωρίδα και πανίδα
Στο νησί υπάρχουν δέντρα Phylica arborea που απαντώνται και στο Τριστάν ντα Κούνια. Το νησί φιλοξενεί το άλμπατρος του Άμστερνταμ, που αναπαράγεται μόνο στο Οροπέδιο ντε Τουρμπιέρ, καθώς και άλλα σπάνια είδη, όπως η Μεγάλη Σκούα, η Ανταρκτική Στέρνα, ο πιγκουίνος Γκεντού, η υποανταρκτική γουνιόφορος φώκια και ο Θαλάσσιος ελέφαντας. Το μόνο εναπομείναν κοπάδι εντελώς άγριων αγελάδων ζει επίσης στο νησί.
Κατηγορία:Νησιά της Γαλλίας Κατηγορία:Γαλλικά Νότια και Ανταρκτικά Εδάφη Κατηγορία:Υπερπόντια Γαλλία Κατηγορία:Νησιά του Ινδικού Ωκεανού
Μαισάδης
Ο Μαισάδης ήταν βασιλιάς των Οδρυσών και της Θράκης, 410 - 405 π.Χ..
Βίος
Ήταν γιος του Σπαράδοκου και ανέβηκε στον θρόνο με στάση που έδιωξε τον αδελφό του Σεύθη. Βασίλεψε μόλις 5 χρόνια και τον διαδέχτηκε ο αδελφός του Μήδοκος ή Μήτοκος μετά από στάση, γιος του ήταν ο Σεύθης Β'.
Πηγές
Κατηγορία:Βασιλείς των Οδρυσών
ΕΡΤ Open
Η ΕΡΤ Open (Ελληνική Ραδιοφωνία Τηλεόραση Open) ήταν αυτοδιαχειριζόμενος φορέας, ο οποίος παρουσιαζόταν ως η συνέχεια της ΕΡΤ,  καθώς διαχειριζόταν μέρος των τηλεοπτικών και ραδιοφωνικών συχνοτήτων της καθώς και ένα μέρος από την περιουσία της,  κατά τη διάρκεια της μη λειτουργίας της το 2015 (μετά από την αναστολή της λειτουργίας της από την Κυβέρνηση Αντώνη Σαμαρά), μέχρι την επαναλειτουργία της.
Με την επαναλειτουργία της ΕΡΤ, η ΕΡΤ Open δεν σταμάτησε την λειτουργία της, αλλά τα περισσότερα από τα τηλεοπτικά κανάλια και τους ραδιοφωνικούς σταθμούς της σταμάτησαν να εκπέμπουν από αυτή και επέστρεψαν στην ΕΡΤ. Έκτοτε, η λειτουργία της είναι νομικά παράνομη, καθότι η ΕΡΤ λειτουργεί κανονικά, ενώ νομικά η συχνότητα 106,7 FM από όπου εξέπεμπε έχει εκχωρηθεί από την ΕΕΤΤ να εκπέμψει κάποιο πρόγραμμα της ΕΡΑ από το κέντρο εκπομπής της Πάρνηθας.
Ιστορικό
Ύστερα από το κλείσιμο της ΕΡΤ από την κυβέρνηση Σαμαρά την Τρίτη 11 Ιουνίου του 2013 με παράλληλο κλείσιμο των αναμεταδοτών της, οι απολυμένοι εργαζόμενοί της στην τηλεόραση και το ραδιόφωνο (ΕΡΑ) συνέχισαν να λειτουργούν την πλειοψηφία των ραδιοφωνικών και τηλεοπτικών σταθμών της.
Λίγες μέρες αργότερα ξεκίνησαν και την ιστοσελίδα ertopen.com, αρχικά για την αναμετάδοση ειδήσεων και βίντεο ενώ αργότερα έγιναν διαθέσιμα και τα τηλεοπτικά προγράμματα. Οι εργαζόμενοι είχαν και την στήριξη της EBU, καθώς παρείχε τεχνική υποστήριξη για την μετάδοση της ΝΕΤ και της ΕΤ3, μέσω δορυφόρου, καθώς και μέσω διαδικτύου, υποστήριξη που διακόπηκε στις 21 Αυγούστου λόγω της έναρξης λειτουργίας της Δημόσιας Τηλεόρασης. Επιπλέον, οι περισσότεροι πομποί της ΕΡΤ ξανάνοιξαν μεταδίδοντας το πρόγραμμα της ΝΕΤ και της ΕΤ3.
Στις 7 Νοεμβρίου του 2013, ύστερα από εισαγγελική εντολή, τα ΜΑΤ εισέβαλαν στο Ραδιομέγαρο και έβγαλαν τους εναπομείναντες εργαζόμενους της ΕΡΤ, οι οποίοι είχαν παραμείνει για σχεδόν πέντε μήνες. Στις 5:13 π.μ. σίγησε το ραδιόφωνο ενώ λίγο νωρίτερα είχαν διακόψει την λειτουργία τους η ΝΕΤ και η ΕΤ1. Ο εκφωνητής συνελήφθη μαζί με άλλους δύο παραγωγούς. Τις επόμενες μέρες, το κεντρικό δελτίο ειδήσεων της ΝΕΤ, όπως και κάποιες ενημερωτικές εκπομπές, μεταδίδονταν από το δρόμο, έξω από το Ραδιομέγαρο. Μετά από μερικές μέρες, οι εργαζόμενοι της ΕΡΤ μετακινήθηκαν στα στούντιο της ΕΡΤ3.
Στις 30 Ιανουαρίου του 2014, έγιναν τα εγκαίνια των εγκαταστάσεων της ΕΡΤ Open, οι οποίες βρίσκονται στα γραφεία της ΠΟΣΠΕΡΤ απέναντι από το Ραδιομέγαρο  ενώ τον Μάρτιο του ίδιου έτους αποχώρησε από το εγχείρημα μέρος των απολυμένων εργαζόμενων του Δεύτερου Προγράμματος και αλληλέγγυων ραδιοφωνικών παραγωγών, μετά από διαφωνίες με τη διοίκηση της ΠΟΣΠΕΡΤ για τους στόχους του και τον τρόπο λειτουργίας του.
Επαναλειτουργία της ΕΡΤ
Έπειτα από την επαναλειτουργία της ΕΡΤ, η διοίκηση της ΕΡΤ ασκεί πιέσεις στην ΠΟΣΠΕΡΤ, ώστε να σταματήσει η λειτουργία της ΕΡΤ Open, ωστόσο η ΠΟΣΠΕΡΤ θεωρεί ότι πρέπει να συνεχίσει τη λειτουργία της. Η σημερινή ΕΡΤ Open αποτελείται από έναν διαδικτυακό ενημερωτικό ιστότοπο και ένα διαδικτυακό ραδιοφωνικό σταθμό στην Αθήνα.
ΕΡΑ Αθήνας
Η ΕΡΑ Αθήνας ήταν ο ραδιοφωνικός σταθμός της ΕΡΤ Open, αποτελώντας τη συνέχεια του Πρώτου Πρόγραμματος. Δημιουργήθηκε στις 11 Ιουνίου 2013, όταν η κυβέρνηση Σαμαρά έκλεισε αιφνίδια την ΕΡΤ. Η ΕΡΑ Αθήνας συνέχισε ανεπίσημα να εκπέμπει στους 106.7 στα FM και μετά από την επαναλειτουργία της ΕΡΤ. Στις 11 Ιουνίου 2015 ο ραδιοφωνικός σταθμός μετονομάστηκε σε ΕΡΤ Open Radio 106,7 FM.
ΕΡΑ Θεσσαλονίκης
Η ΕΡΑ Θεσσαλονίκης ήταν ο δεύτερος ραδιοφωνικός σταθμός της ΕΡΤ Οpen και ιδρύθηκε στις 11 Ιουνίου 2013 όταν η κυβέρνηση Σαμαρά έκλεισε αιφνίδια την ΕΡΤ. Θεωρούνταν η συνέχεια του 102 FM, όμως κυρίως εξέπεμπε στους 103,3 FM από το κέντρο της Θεσσαλονίκης την οποία κάλυπτε επειδή στις συχνότητες 95,8 και 102 FM, τις κατείχε η μεταβατική ΝΕΡΙΤ, για τον δικό της 102 FM. Από τις 29 Ιουνίου 2015, η λειτουργία του σταθμού συνεχίζεται από την ΕΡΤ3 υπό τις ονομασίες 102 FM και 95.8 FM οι οποίοι σταθμοί επανήλθαν μετά από δύο χρόνια, στις επίσημες συχνότητες τους, από το κέντρο εκπομπής του Χορτιάτη.
Εξωτερικοί σύνδεσμοι
Κατηγορία:Ελληνική Ραδιοφωνία Τηλεόραση Κατηγορία:Μέσα Μαζικής Ενημέρωσης της Αθήνας Κατηγορία:Μέσα Μαζικής Ενημέρωσης της Ελλάδας
Τζόαν Κάρι
H Πατρίτσια "Τζόαν" Κάρι (αγγλικά : Patricia Joan Curry), γεννημένη τον Δεκέμβριο του 1918, είναι Βρετανίδα πρώην πρωταθλήτρια της αντισφαίρισης και της τοιχοσφαίρισης. Το 2014 κατατάχτηκε στια 100 καλύτερες Βρετανίδες αντισφαιρίστριες που έπαιξαν ποτέ.
Στην τοιχοσφαίριση κέρδισε το Βρετανικό ανοιχτό πρωτάθλημα τρεις φορές στη σειρά το 1947, 1948 και 1949. Η πιο μεγάλη νίκη της ήταν το 1948, όταν νίκησε τη θρυλική Ζανέτ Μόργκαν σε πέντε σετ, 9-5, 9-0, 9-10, 6-9, 10-8. Ήταν επίσης φιναλίστ στο πρωτάθλημα τρεις συνεχόμενες φορές το 1950, 1951 και 1952.
Στην αντισφαίριση κέρδισε τον τίτλο του απλού στο Βρετανικό παγκόσμιο πρωτάθλημα σε κλειστό χώρο το 1950 μετά από νίκη σε δύο σετ στον τελικό ενάντια στην Ζαν Κερτιέ. Αγωνιζόταν στο τουρνουά του Γουίμπλεντον από το 1938 έως το 1960. Είχε συμμετάσχει με την εθνική Βρετανική ομάδα στο κύπελλο Γουίνγκαν.
Στο Πρωτάθλημα αντισφαίρισης Ανατολικής Μεσογείου ήταν φιναλίστ στο απλό το 1949, νικήτρια στο διπλό το 1952 με συμπαίκτρια την Πατρίτσια Γουάρντ, και νικήτρια στο μεικτό το 1949 με συμπαίκτη τον Γκοτφρίεντ φον Γκράμ.
Παραπομπές
Κατηγορία:Βρετανίδες αθλήτριες της αντισφαίρισης Κατηγορία:Βρετανοί αθλητές της τοιχοσφαίρισης
Πατριάρχης Κύρος
Ο Κύρος διετέλεσε Πατριάρχης Κωνσταντινουπόλεως κατά τα έτη 706 έως 711.
Μόναζε στο μικρό νησάκι απέναντι από την Άμαστρι, όταν τον συνάντησε ο Αυτοκράτορας Ιουστινιανός Β΄, καθώς πήγαινε στην Χερσώνα, τόπο της εξορίας του. Ο Κύρος του είπε ότι θα επανέλθει στον θρόνο του. Όταν αυτό συνέβη, ο Ιουστινιανός έδιωξε τον Πατριάρχη Καλλίνικο και ανέδειξε διάδοχό του τον Κύρο, ως επιβράβευση της προ δεκαετίας προφητείας του
Επί των ημερών της Πατριαρχίας του, η Εκκλησία και η Αυτοκρατορία ταράσσονταν από τις αιρέσεις του Μονοφυσιτισμού και του Μονοθελητισμού, παρά το ότι είχαν καταδικαστεί από την Δ΄ και την Στ΄ Οικουμενική Σύνοδο. Ο Αυτοκράτορας Φιλιππικός ακολούθησε φιλική προς τις αιρέσεις αυτές πολιτική, με σκοπό την ευκολότερη επαναπροσάρτηση εδαφών, όπου αυτές είχαν βρει πρόσφορο έδαφος. Ο Πατριάρχης Κύρος αντέδρασε σθεναρά στην πολιτική αυτή, με αποτέλεσμα ο Αυτοκράτορας να τον εκθρονίσει και να τον κλείσει στη Μονή της Χώρας, όπου και πέθανε και ετάφη.
Ανακηρύχθηκε άγιος και η μνήμη του τιμάται από την Ορθόδοξη Εκκλησία στις 8 Ιανουαρίου, ενώ από την Καθολική στις 7.
Πηγές
Κυρος Κύρος Κατηγορία:Βυζαντινοί του 8ου αιώνα Κατηγορία:Επίσκοποι του 8ου αιώνα
Δημήτρης Σταματόπουλος
Ο '''Δημήτρης Α. Σταματόπουλος''' (Τερπνή Σερρών, 1969) είναι καθηγητής Βαλκανικής ιστορίας και ιστορίας της ύστερης Οθωμανικής περιόδου στο Τμήμα Βαλκανικών, Σλαβικών και Ανατολικών Σπουδών της Σχολής Οικονομικών και Περιφερειακών Σπουδών του Πανεπιστημίου Μακεδονίας. Υπήρξε μέλος της Σχολής Ιστορικών Σπουδών του Institute for Advanced Study του Πρίνστον (2010-11) και του Institute for Advanced Studies του Πανεπιστημίου του Φράιμπουργκ (2017-18). Υπήρξε επίσης επισκέπτης καθηγητής στην École des hautes études en sciences sociales και στα Πανεπιστήμια του Πρίνστον, του Μάιντς, της Σόφιας και της Κύπρου. Τα ερευνητικά του ενδιαφέροντα και οι δημοσιεύσεις του επικεντρώνονται στην ιστορία του εθνικισμού, του οριενταλισμού, της σχέσης θρησκείας και πολιτικής στα Βαλκάνια κ.α.
Δίδαξε επίσης ως μέλος ΣΕΠ στο προπτυχιακό πρόγραμμα σπουδών "Σπουδές στον Ελληνικό Πολιτισμό" του Ανοικτού Πανεπιστημίου Κύπρου, όπως ως μέλος ΣΕΠ στο μεταπτυχιακό πρόγραμμα σπουδών στη "Δημόσια ιστορία" του Ελληνικού Ανοικτού Πανεπιστημίου.
Ενδεικτική εργογραφία
https://ceupress.com/book/byzantium-after-nation
2021, (ed.) Imagined Empires: Tracing Imperial Nationalism in Eastern and Southeastern Europe, Budapest-New York: Central European University Press
https://ceupress.com/book/imagined-empires 2019 (ed.) Πόλεμος και Επανάσταση στα Οθωμανικά Βαλκάνια (18ος-20ός αι.), Θεσσαλονίκη: Επίκεντρο.
https://www.epikentro.gr/PDF/9789604589289-E02.pdf 2019 (ed.), European Revolutions and the Ottoman Balkans, Nationalism, Violence and Empire in the Long Nineteenth Century, London: Tauris.
https://www.bloomsbury.com/uk/european-revolutions-and-the-ottoman-balkans-9780755603282/ 2018  The Eastern Question or Balkan Nationalisms: Balkan History Reconsidered, Vienna: Vienna University Press.
https://www.vandenhoeck-ruprecht-verlage.com/downloads/productPreviewFiles/LP_978-3-8471-0830-6.pdf 2015 Balkan Nationalism(s) and the Ottoman Empire, 3 τόμοι, Istanbul: Isis Press.
https://www.theisispress.org/book-b54.htm 2010 Το Αγιοταφικό Μετόχι Κωνσταντινουπόλεως: αρχειακές πηγές (18ος-20ος αιώνας), Αθήνα: εκδόσεις Ινστιτούτου Νεοελληνικών Ερευνών του Εθνικού Ιδρύματος Ερευνών.
https://history-bookstore.eie.gr/en/section-neohellenic-research/n020320/ 2009 Το Βυζάντιο μετά το Έθνος: το πρόβλημα της συνέχειας στις Βαλκανικές ιστοριογραφίες, Αθήνα: εκδόσεις Αλεξάνδρεια.
https://alexandria-publ.gr/shop/byzantium-after-the-nationthe-problem-of-continuity-in-balkan-historiographies/ 2008 Οριενταλισμός στα όρια: από τα Οθωμανικά Βαλκάνια στη σύγχρονη Μέση Ανατολή, Αθήνα: εκδόσεις Κριτική (μαζί με τη Φωτεινή Τσιμπιρίδου).
https://kritiki.gr/product/orientalismos-sta-oria/ 2003 Μεταρρύθμιση και Εκκοσμίκευση: προς μια ανασύνθεση της Ιστορίας του Οικουμενικού Πατριαρχείου τον 19ο αιώνα, Αθήνα: εκδόσεις Αλεξάνδρεια.
Πηγή:
Πηγές
Κατηγορία:Έλληνες ιστορικοί Κατηγορία:Έλληνες πανεπιστημιακοί
Μεταγλώττιση
Η μεταγλώττιση είναι η διαδικασία με την οποία αντικαθίστανται οι διάλογοι και μερικές φορές η μουσική μίας ταινίας, τηλεοπτικής σειράς ή ενός βιντεοπαιχνιδιού σε άλλη γλώσσα. Στις μεταγλωττισμένες εκδόσεις, τις φωνές δίνουν ηθοποιοί φωνής διαφορετικοί από αυτούς της αυθεντικής έκδοσης, που συνήθως μιλούν τη γλώσσα στην οποία μεταγλωττίζεται η ταινία ή η σειρά. Πολλές φορές δεν αρκεί απλώς η μεταγλώττιση για να δοθεί το σωστό νόημα σε ένα κείμενο, αλλά χρειάζεται και η τοπικοποίηση, δηλαδή η προσαρμογή των διαλόγων ανάλογα με την κουλτούρα της εκάστοτε χώρας.
Μεταγλώττιση ανά τον κόσμο
Ο αριθμός των ταινιών και των σειρών, ο τρόπος με τον οποίο μεταγλωττίζονται, καθώς και το πόσο δημοφιλής είναι η μεταγλώττιση διαφέρει από χώρα και γλώσσα αντίστοιχα. Σε χώρες όπως η Γερμανία, η Γαλλία, η Ιταλία, η Ισπανία, η Ελβετία, η Τσεχία, η Αυστρία, η Ουγγαρία, οι Λατινοαμερικανικές χώρες, οι ασιατικές χώρες όπως η Κίνα, η Ιαπωνία κ.α, όπου σ' αυτές τις χώρες η μεταγλώττιση είναι πολύ δημοφιλής, όλα τα τηλεοπτικά προγράμματα και οι ταινίες προβάλλονται μεταγλωττισμένα. Ενώ σε χώρες όπως οι Βαλκανικές χώρες, η Πορτογαλία, η Ολλανδία, το Ηνωμένο Βασίλειο, η Ιρλανδία, οι Σκανδιναβικές χώρες, η Ισλανδία κ.α, η μεταγλώττιση είναι λιγότερο έως πολύ λίγο δημοφιλής. Σ' αυτές τις χώρες κυρίως οι σειρές και οι ταινίες κινουμένων σχεδίων προβάλλονται μεταγλωττισμένα, ένω όλα τα υπόλοιπα τηλεοπτικά προγράμματα και οι ταινίες προβάλλονται στην αυθεντική τούς έκδοση με υπότιτλους. Επίσης στις χώρες της Ανατολικής Ευρώπης, όπως η Ρωσία και η Πολωνία, σε όλα υπάρχει παράλληλη εκφώνηση (voice-over) των διαλόγων αντί της πλήρους μεταγλώττισης και ακούγονται πιο σιγανά οι διάλογοι, οι ήχοι και η μουσική της αυθεντικής έκδοσης.
Στην Ελλάδα η μεταγλώττιση δεν είναι ιδιαίτερα δημοφιλής, οι ταινίες και οι σειρές προβάλλονται στην αυθεντική τους έκδοση με ελληνικούς υπότιτλους. Αντίθετα οι παιδικές σειρές και οι ταινίες κινουμένων σχεδίων προβάλλονται μεταγλωττισμένες στα Ελληνικά, όμως ταινίες κινουμένων σχεδίων όπως της Walt Disney Pictures, της Pixar, της Dreamworks, της 20th Century Fox κ.α. προβάλλονται τόσο στη μεταγλωττισμένη τους έκδοση, όσο και στην αυθεντική τους έκδοση με υπότιτλους. Σε ταινίες κινουμένων σχεδίων όπως της Walt Disney Pictures κ.ά., τις μεταγλωττισμένες φωνές τις κάνουν συνήθως γνωστοί και καλοί Έλληνες ηθοποιοί. Σειρές μεταξύ των οποίων το Simpsons προβάλλονται στην αυθεντική τους έκδοση (αν και η κινηματογραφική μεταφορά της προαναφερόμενης σειράς προβλήθηκε και μεταγλωττισμένη στα ελληνικά). Μεταγλωττίζονται επίσης αρκετές μεξικάνικες σειρές, καθώς και ορισμένες νεανικές όπως το Χάνα Μοντάνα. Από το 2016 ξεκίνησαν να μεταγλωττίζονται στα ελληνικά σειρές που απευθύνονται σε παιδικό ή ενήλικο κοινό από υπηρεσίες streaming (Netflix/Amazon Prime Video/Disney+). Ενδεικτικά μερικοί τίτλοι και από τις τρεις υπηρεσίες streaming είναι τα: Αχαλίνωτα Όνειρα, Gotham, Black Lighting, Fear The Walking Dead, NOS4A2, The Terror, Into The Badlands, Dietland, Hap and Leonard, Lodge 49, The Mysterious Benedict Society,The Mighty Ducks: Game Changers, The Santa Clauses
Βιντεοπαιχνίδια
Τα βιντεοπαιχνίδια όταν κυκλοφορούν σε χώρες όπως οι Ευρωπαϊκές χώρες, η Ιαπωνία και οι Η.Π.Α, κυκλοφορούν συνήθως μεταγλωττισμένα στις επίσημες γλώσσες των παραπάνω χωρών. Για τις ευρωπαϊκές εκδόσεις των βιντεοπαιχνιδιών τα κείμενα είναι διαθέσιμα σε διάφορες γλώσσες και οι διάλογοι μεταγλωττίζονται στις αντίστοιχες γλώσσες. Οι αμερικανικές εκδόσεις κάθε βιντεοπαιχνιδιού είναι πάντα διαθέσιμες στα αγγλικά με αγγλικό κείμενο και μεταγλώττιση. Επειδή σε ορισμένα βιντεοπαιχνίδια ιαπωνικής παραγωγής, οι φωνές των αγγλικών μεταγλωττίσεων δέχονται συνήθως αρνητικές κριτικές, παιχνίδια όπως αυτά της σειράς Sonic The Hedgehog κ.ά κυκλοφορούν με αγγλική μεταγλώττιση, αλλά είναι πολλές φορές διαθέσιμη η αυθεντική ιαπωνική έκδοσή τους.
Κριτικές
Σε χώρες όπου η μεταγλώττιση δεν είναι ιδιαίτερα δημοφιλής δέχεται συνήθως αρνητικές κρητικές, επειδή καταστρέφει την ποιότητα που έχει η ταινία ή η σειρά και την όλη ερμηνεία του ηθοποιού, καθώς πολλές φορές οι μεταγλωττισμένες εκδόσεις δεν μπορούν σε καμία περίπτωση να συγκριθούν με τις αντίστοιχες αυθεντικές. Η αστεία γαλλική προφορά του Κλουζώ όταν μιλά αγγλικά χάνει το χιούμορ της με γαλλική μεταγλώττιση, αλλά γενικώς αρκετοί κωμικοί ρόλοι χάνουν την επίδρασή τους όταν μεταγλωττίζονται σ' άλλες γλώσσες. Επίσης σειρές anime με αγγλική μεταγλώττιση, όπου κανονικά απευθύνονται σε μεγάλα παιδιά ή εφήβους συνήθως κόβονται σκηνές ρομαντικές ή σκηνές βίας ακατάλληλες για μικρά παιδιά και κάνουν τις σειρές περισσότερο κατάλληλες για μικρά παιδιά, σειρές anime όπως One Piece, Yu-Gi-Oh!, Sonic X κ.ά., οι μεταγλωττισμένες τους εκδόσεις είναι πιο δημοφιλείς στα μικρά παιδιά, ενώ δεν συγκρίνονται με τις αυθεντικές τους ιαπωνικές εκδόσεις.
Κατηγορία:Γλωσσολογία Κατηγορία:Κινηματογράφος Κατηγορία:Μετάφραση Κατηγορία:Μεταγλώττιση
Μάρκος Γαλιώτος
Ο Μάρκος Γαλιώτος (23 Αυγούστου 1996, Αθήνα) είναι Έλληνας επαγγελματίας πετοσφαιριστής. Έχει ύψος 1,95 μ. και αγωνίζεται στη θέση του πασαδόρου. Την περίοδο 2022-23 αγωνίζεται στο Πρωτάθλημα Ελλάδας Βόλεϊ Λιγκ με τα χρώματα του Φοίνικα Σύρου.
Καριέρα
Ο Μάρκος Γαλιώτος έκανε τα πρώτα του βήματα στο χώρο της πετοσφαίρισης στις ακαδημίες του Α.Ο.Ν. Αργυρούπολης, στις οποίες παρέμεινε από το 2009 μέχρι το 2013.
Το 2013 έκανε το μεγάλο βήμα στην καριέρα του και μεταγράφηκε στον Ολυμπιακό Πειραιώς, στο παιδικό τμήμα του οποίου ενσωματώθηκε αμέσως. Μάλιστα, η πρώτη του χρονιά στην ομάδα του Πειραιά ήταν ιδιαίτερα επιτυχημένη, καθώς κατάφερε να κατακτήσει το Πρωτάθλημα ΕΣΠΕΔΑ Παίδων αλλά και να ανακηρυχθεί καλύτερος πασαδόρος και MVP της διοργάνωσης. Την επιτυχία της ανακήρυξης του ως καλύτερου πασαδόρου του πρωταθλήματος ΕΣΠΕΔΑ εφήβων επανέλαβε και τα έτη 2015 και 2016, παρότι οι ομάδες στις οποίες αγωνίζονταν τις χρονιές εκείνες δεν κατέκτησαν το πρωτάθλημα.
Το 2014, η διοίκηση του Ολυμπιακού αποφάσισε να παραχωρήσει δανεικό τον Γαλιώτο προκειμένου να πάρει περισσότερες ευκαιρίες και να αποκομίσει εμπειρίες. Η ομάδα στην οποία μεταπήδησε ήταν ο Α.Ο.Ν. Αργυρούπολης, από τον οποίο είχε ξεκινήσει την καριέρα του.
Την επόμενη περίοδο ο Μάρκος Γαλιώτος αποφάσισε να δοκιμάσει τις ικανότητές του στο εξωτερικό και αναχώρησε για τη σουηδική Ερκελγιούνια της ομώνυμης πόλης, με την οποία κατέκτησε την 3η θέση στο Πρωτάθλημα Σουηδίας. Μετά από ένα πέρασμα από τον Παναθηναϊκό την περίοδο 2018-19, ξενητεύεται και πάλι, αυτή τη φορά για την αυστριακή Άμστεντεν, αλλά το πρωτάθλημα δεν τελειώνει λόγω της Πανδημίας COVID-19, οπότε επιστρέφει στην Ελλάδα και η περίοδος 2020-21 τον βρίσκει στην Κρήτη, τόπο καταγωγής της μητέρας του, για λογαριασμό του ΟΦΗ, όπου αποτελεί τον βασικό πασαδόρο της ομάδας του Ηρακλείου.
Η απόδοσή του με την ομάδα της Κρήτης κινεί το ενδιαφέρον του Φοίνικα Σύρου, και έτσι από την περίοδο 2021-22 αποτελεί μέλος της ομάδας των Κυκλάδων, όπου συνέθεσε μαζί με τον Κουβανό Ιερεσουέλο το δίδυμο των πασαδόρων του «Πειρατικού», έχοντας μάλιστα σχεδόν ίσο χρόνο συμμετοχής με τον Κουβανό συναθλητή του. Χαρακτηριστικό της συνεχώς ανοδικής πορείας του Μάρκου Γαλιώτου αποτελεί η συμπερίληψή του στην καλύτερη επτάδα αγωνιστικής ημέρας του Πρωταθλήματος Ελλάδας.
Διεθνής καριέρα
Αποκορύφωμα της εξέλιξης του Μάρκου Γαλιώτου αποτελεί η κλήση του στην Εθνική Ελλάδας τον Ιούνιο του 2021 και η συμμετοχή του στους προκριματικούς του Ευρωβόλεϊ 2023.
Εθνικά Πρωταθλήματα
Πρωτάθλημα Ελλάδας
Πρωτάθλημα Σουηδίας
Εθνικά Κύπελλα
1 Κύπελλο Ελλάδος
1 Λιγκ Καπ Ελλάδας
1 Σούπερ καπ Ελλάδος
Μικρές κατηγορίες
1 Πρωτάθλημα ΕΣΠΕΔΑ Εφήβων
1 Πρωτάθλημα ΕΣΠΕΔΑ Παίδων
Εξωτερικοί σύνδεσμοι - Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΠΑΟ Κατηγορία:Πετοσφαιριστές Φοίνικα Σύρου
Απογραφή Πληθυσμού 1976 (Κύπρος)
Η Απογραφή Πληθυσμού 1976 ήταν η 10η απογραφή πληθυσμού της Κύπρου. Διενεργήθηκε στην Κύπρο την 30η Σεπτεμβρίου 1976, από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές.
Η προηγούμενη απογραφή ήταν του 1973. Είχε προηγηθεί η τουρκική εισβολή του 1974 και η κατάληψη μεγάλου μέρους του νησιού από τα τουρκικά στρατεύματα. Η απογραφή ήταν αναγκαίο να διεξαχθεί ενώ είχε μεσολαβήσει μικρό διάστημα από την προηγούμενη της, λόγω των ραγδαίων μεταβολών που επέφερε η τουρκική εισβολή.
Συνοπτικά, το αποτέλεσμα της απογραφής ήταν η καταγραφή πληθυσμού 482316 κατοίκων.
Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1973 και του 1976:
Σημείωση: Στην Απογραφή του 1973 οι Τουρκοκύπριοι αρνήθηκαν να συμμετάσχουν σε αυτή και έτσι τα στοιχεία που καταθέτει η στατιστική υπηρεσία για αυτούς είναι μόνο μια επιστημονική εκτίμηση.
Πηγές
Κατηγορία:Απογραφές πληθυσμού (Κύπρος)
The Lord of the Rings Online
Το The Lord of the Rings Online (συντομογραφία: LOTRO) είναι βιντεοπαιχνίδι ρόλων και MMORPG που σχεδιάστηκε από την εταιρία Turbine, Inc και κυκλοφόρησε στις 24 Απριλίου του 2007 για PC. Διαδραματίζεται στον κόσμο της Μέσης Γης ταυτόχρονα με τα γεγονότα που διαδραματίζονται στο ομότιτλο έργο, του συγγραφέα Τόλκιν.
Έχουν ήδη κυκλοφορήσει τρεις επεκτάσεις. Η πρώτη είναι το Mines of Moria, που κυκλοφόρησε στις 17 Νοέμβριου του 2008. Η δεύτερη είναι το Siege of Mirkwood, που κυκλοφόρησε στις μια Δεκεμβρίου του 2009. Η τρίτη είναι το Rise of Isengard, που κυκλοφόρησε στις 27 Σεπτεμβρίου του 2011.
Τρόπος παιχνιδιού
Στο Lord of the Rings Online ο παίκτης επιτρέπεται να δημιουργήσει χαρακτήρα επιλέγοντας ανάμεσα από τέσσερις φυλές, οι οποίες είναι: άνθρωποι, ξωτικά, νάνοι, χόμπιτ. Η δυνατότητα δημιουργίας γυναικείου χαρακτήρα υπάρχει σε όλες τις φυλές εκτός από τους νάνους, οι οποίοι έχουν την δυνατότητα δημιουργίας μόνο άντρα. Οι κλάσεις είναι: guardian, lore-master, minstrel, champion, burglar, rune-keeper, hunter, warden
Όταν ο παίκτης φτάσει το πέμπτο επίπεδο (level 5) μπορεί να μάθει να παίζει τον αυλό και, ανάλογα με την κλάση τους, άλλα όργανα. Ειδικά οι τροβαδούροι μπορούν να μάθουν όλα τα όργανα αλλά και τους άλλους παίκτες, όλων των κλάσεων, να τα παίζουν.
Εξωτερικοί σύνδεσμοι
Κατηγορία:Βιντεοπαιχνίδια του 2007 Κατηγορία:Βιντεοπαιχνίδια ρόλων Κατηγορία:Βιντεοπαιχνίδια MMORPG Κατηγορία:Βιντεοπαιχνίδια των Windows Κατηγορία:Βιντεοπαιχνίδια της Codemasters Κατηγορία:Βιντεοπαιχνίδια της Warner Bros. Interactive Entertainment Κατηγορία:Βιντεοπαιχνίδια βασισμένα στην Μέση Γη
Κωνσταντίνα Γογγάκη
Η Κωνσταντίνα Γογγάκη  του Ιωάννη είναι Ελληνίδα πανεπιστημιακή καθηγήτρια.
Βιογραφία
Γεννήθηκε στην Αλεπού Κερκύρας και τελείωσε το 6τάξιο Γυμνάσιο Θηλέων Κερκύρας. Σπούδασε στην ΕΑΣΑ (Ισοτιμία με Τμήμα Επιστήμης Φυσικής Αγωγής και Αθλητισμού, 1985) καθώς και στην Φιλοσοφική Σχολή Παν/μίου Αθηνών, 1988. Εξάλλου, σπούδασε στη Σχολή Κινηματογράφου του Λυκούργου Σταυράκου, και στη Δραματική Σχολή του Εθνικού Θεάτρου επί Διευθύνσεως Αλέξη Μινωτή. Επί επτά έτη (1982-1989) πραγματοποίησε Μεταπτυχιακές Σπουδές «Φιλοσοφίας» στη Β' Έδρα Φιλοσοφίας της Φιλοσοφικής Σχολής Παν/μίου Αθηνών με τον Ευάγγελο Μουτσόπουλο, καθώς και «Δραματικής Ποίησης» στο Κλασικό Τμήμα της Φιλοσοφικής Σχολής. Στη συνέχεια κέρδισε δύο Υποτροφίες Μεταπτυχιακών Σπουδών από το Københavns Universitet, η πρώτη στο Institute for Nygraesk og Balkanistik, "European Literature" (1990-1991), και η δεύτερη στην Danmarks Højskole for Legemsøvelser, "Philosophy of Sport” (1992-1993). Εκεί εκπόνησε και την διδακτορική της διατριβή με θέμα: «The Mythological sources of the Delphic Games. A juxtaposition with the relevant European research of the 20tieth century», την οποία υποστήριξε και στα ελληνικά στο Πανεπιστήμιο Αθηνών το 1997 με βαθμό Άριστα.
Η ίδια, στο Københavns Universitet πραγματοποίησε επίσης Μεταπτυχιακές Σπουδές: στο Institut for Graesk og Latin, “Philosophy: Reflections on Kierkergaad’s Socrates”, στο Classics Institute “Søren Aabye Kierkegaard. Τhe progenitor of 20th-century existential philosophy”, στο Institut for Nordisk Filologi "Æstetik og Historie", και στο DHL σε συνεργασία με το Institut for Graesk og Latin "Semiotics of Human Body and Character: Aristotle's Logical Foundation of Physiognomics". Δίδαξε «Φιλοσοφία» και «Ελληνική Λογοτεχνία» στο Πανεπιστήμιο της Κοπεγχάγης ως Μεταπτυχιακή Υπότροφος, ενώ το 1994-1995 συνεργάστηκε με το Υπ. Πολιτισμού ως σύμβουλος Γ.Γ. ΥΠΠΟ για τα διεθνή θέματα.
Ως εκπαιδευτικός εργάστηκε στην ιδιωτική και στη δημόσια εκπαίδευση, και αποσπάστηκε στο Τμήμα Επιστήμης Φυσικής Αγωγής & Αθλητισμού Πανεπιστημίου Αθηνών. Το 1999 εκλέχτηκε Λέκτορας Φιλοσοφίας του Αθλητισμού, και σήμερα ως Αναπληρώτρια Καθηγήτρια διδάσκει το μάθημα Εισαγωγή στη Φιλοσοφία & στη Φιλοσοφία του Αθλητισμού. Έχει συμμετάσχει σε διεθνή συνέδρια και δημοσιεύσει μεγάλο αριθμό επιστημονικών μελετών. Έχει εκδώσει τα βιβλία ''Το ολυμπιακό ιδεώδες. Παγκόσμια κρίση και προοπτικές, Gutenberg, Αθήνα, 2013, και Οι αντιλήψεις των αρχαίων Ελλήνων για τον αθλητισμό'', Τυπωθήτω - Γ. Δαρδανός, Αθήνα 2003. Είναι Μέλος της Association Internationale des Professeurs de Philosophie, της Διεθνούς Επιστημονικής Εταιρείας Αρχαίας Ελληνικής Φιλοσοφίας, της International Association for the Philosophy of Sport, του ιδρυθέντος το 1899 υπό του Δημητρίου Βικέλα Συλλόγου πρὸς διάδοσιν Ὠφελίμων Βιβλίων.
Έχει ταξιδέψει στις κατεχόμενες περιοχές της Παλαιστίνης (Δυτική Όχθη και Λωρίδα της Γάζας) και έχει δημοσιεύσει άρθρα με στατιστικά στοιχεία για την εκπαίδευση στις περιοχές αυτές κατά τη διάρκεια της 1ης Ιντιφάντα. Έχει επισκεφθεί τον Kim Il-sung στην Λαοκρατική Δημοκρατία της Κορέας (Pyongyang) το 1983, κατά τη διάρκεια της επετείου της επανάστασης. Έχει εκπροσωπήσει την Ελλάδα σε εκδήλωση σε εκδήλωση του Ευρωπαϊκού Κοινοβουλίου καθώς και του Κοινοβουλίου της Κοπεγχάγης και, επίσης, την Κίνηση για την Ειρήνη, τα Ανθρώπινα Δικαιώματα και την Εθνική Ανεξαρτησία σε Διεθνή Συνάντηση στην Πολωνία.
Το επιστημονικό της έργο συνίσταται στην προσπάθεια ανάδειξης της στενής και ουσιαστικής σχέσης μεταξύ των δύο ανθρωπίνων υποστάσεων, της ψυχής και του σώματος, και υπό την έννοια αυτή στην φιλοσοφική θεώρηση σώματος και ψυχής.
Εργογραφία
Σημείωση: περιλαμβάνονται μόνο οι αυτοτελείς εκδόσεις
Βιβλία
·      (2013). Γογγάκη, Κωνσταντίνα. Το ολυμπιακό ιδεώδες. Παγκόσμια κρίση και προοπτικές. Εκδόσεις Gutenberg, Αθήνα.
·      (2003). Γογγάκη, Κωνσταντίνα. Οι αντιλήψεις των αρχαίων Ελλήνων για τον αθλητισμό. Εκδόσεις Τυπωθήτω-Γ. Δαρδανός, Αθήνα.
Διδακτικές σημειώσεις
·      (2008). Γογγάκη, Κωνσταντίνα. Εισαγωγή στη Φιλοσοφία: Ψυχή και σώμα στον αρχαίο ελληνικό και στο σύγχρονο κόσμο, έκδοση Παν/μίου Αθηνών.
·      (2008). Γογγάκη, Κωνσταντίνα. Ιστορία του Πολιτισμού: Άνθρωπος και Πολιτισμός. Μια αδιάσπαστη σχέση, έκδοση Παν/μίου Αθηνών.
·      (2008). Γογγάκη, Κωνσταντίνα. Αισθητική: Η φιλοσοφία του ωραίου και της τέχνης, έκδοση Παν/μίου Αθηνών.
·      (2002). Γογγάκη, Κωνσταντίνα. Οι αθλητικοί αγώνες στην αρχαία ελληνική διανόηση, έκδοση Παν/μίου Αθηνών.
Διδακτορική διατριβή
·      (1997). Γογγάκη, Κωνσταντίνα. Ο Μυθολογικός Κύκλος των Πυθίων αγώνων. Καταγωγή, τελετουργία, ερμηνεία, Αθήνα.
Κατηγορία:Έλληνες πανεπιστημιακοί
Θέμις (υποθετικός δορυφόρος)
Η Θέμις (αγγλικά: Themis) είναι ένας υποθετικός δορυφόρος του Κρόνου. Στις 28 Απριλίου του 1905 ο Ουίλλιαμ Χένρι Πίκερινγκ, ο οποίος είχε ανακαλύψει επτά χρόνια νωρίτερα την Φοίβη, ανακοίνωσε την ανακάλυψη του 10ου δορυφόρου του Κρόνου στον οποίο έδωσε αμέσως το όνομα Θέμις. Οι φωτογραφικές πλάκες στις οποίες υποτίθεται ότι εμφανιζόταν, δεκατρείς συνολικά, καλύπτουν την περίοδο από 17 Απριλίου έως 8 Ιουλίου 1904.
Ο Ουίλλιαμ Χένρι Πίκερινγκ υπολόγισε τη διάμετρό σε 38 Μίλια (61 χιλιόμετρα) όπως και τη διάμετρο της Φοίβης, και ολοφάνερα είχε υπερεκτιμήσει την λευκαύγειά του· χρησιμοποιώντας τη σύγχρονη φιγούρα για τη Φοίβης, δίνοντας στη Θέμις μια διάμετρο των 200 χλμ.
Περιέργως, τον Απρίλιο του 1861, ο Hermann Goldschmidt είχε πιστέψει ότι είχε ανακαλύψει έναν νέο δορυφόρο του Κρόνου ανάμεσα στον Τιτάνα και τον Υπερίωνα, τον οποίο ονόμασε Χείρωνα. Ο Χείρων επίσης δεν υπάρχει (αλλά υπάρχει κομήτης/αστεροειδής με το όνομα 2060 Χείρων).
Ο Πίκερινγκ βραβεύτηκε το 1906 από την Γαλλική Ακαδημία Επιστημών με το Βραβείο Lalande για την «ανακάλυψη του ενάτου και δεκάτου δορυφόρου του Κρόνου».
Ο πραγματικός δέκατος δορυφόρος του Κρόνου είναι ο Ιανός, ο οποίος ανακαλύφθηκε το 1966 και επιβεβαιώθηκε το 1980.
Υπάρχει επίσης αστεροειδής με το όνομα 24 Θέμις.